CELEX: 62008CA0102
Language: et
Date: 2009-06-04 00:00:00
Title: Kohtuasi C-102/08: Euroopa Kohtu (kolmas koda) 4. juuni 2009 . aasta otsus (Bundesfinanzhof’i (Saksamaa) eelotsusetaotlus) — Finanzamt Düsseldorf-Süd versus SALIX Grundstücks-Vermietungsgesellschaft mbH & Co. Objekt Offenbach KG (Kuues käibemaksudirektiiv — Artikli 4 lõike 5 teine ja neljas lõik — Liikmesriikide võimalus lugeda avalik-õiguslike isikute tegevus, mis on kuuenda direktiivi artikli 13 või artikli 28 alusel maksust vabastatud, nende tegevuseks ametivõimudena — Kasutamise kord — Mahaarvamisõigus — Oluline konkurentsi moonutamine)

1.8.2009   
            
            
               ET
            
            
               Euroopa Liidu Teataja
            
            
               C 180/15
            
         Euroopa Kohtu (kolmas koda) 4. juuni 2009. aasta otsus (Bundesfinanzhof’i (Saksamaa) eelotsusetaotlus) — Finanzamt Düsseldorf-Süd versus SALIX Grundstücks-Vermietungsgesellschaft mbH & Co. Objekt Offenbach KG
   (Kohtuasi C-102/08) (1)
   
   (Kuues käibemaksudirektiiv - Artikli 4 lõike 5 teine ja neljas lõik - Liikmesriikide võimalus lugeda avalik-õiguslike isikute tegevus, mis on kuuenda direktiivi artikli 13 või artikli 28 alusel maksust vabastatud, nende tegevuseks ametivõimudena - Kasutamise kord - Mahaarvamisõigus - Oluline konkurentsi moonutamine)
   2009/C 180/25
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebuse esitaja: Finanzamt Düsseldorf-Süd
   
      Vastustaja: SALIX Grundstücks-Vermietungsgesellschaft mbH & Co. Objekt Offenbach KG
   
      Kohtuasja ese
   
   Eelotsusetaotlus — Bundesfinanzhof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 lõike 5 teise ja neljanda lõigu ning artikli 13 tõlgendamine — Avalik-õigusliku isiku kontoriruumide ja parkimiskohtade pikaajalise üürileandmise käsitamine majandustegevuse või vara haldamisena — Liikmesriikide võimaluse lugeda avalik-õiguslike isikute tegevus, mis on direktiivi 77/388/EMÜ artikli 13 või artikli 28 alusel maksust vabastatud, nende tegevuseks ametivõimudena, kasutamise kord
   
      Resolutsioon
   
   
               1.
            
            
               Liikmesriigid peavad kehtestama sõnaselge sätte selleks, et nad saaksid tugineda nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõike 5 neljandas lõigus ette nähtud võimalusele, mille kohaselt avalik-õiguslike isikute määratletud tegevus, mis on selle direktiivi artikli 13 või artikli 28 alusel maksust vabastatud, loetakse nende tegevuseks ametivõimudena.
            
         
               2.
            
            
               Kuuenda direktiivi 77/388 artikli 4 lõike 5 teist lõiku tuleb tõlgendada nii, et avalik-õiguslikke isikuid tuleb käsitada maksukohustuslasena seoses tegevuse või tehingutega, mida nad teevad ametivõimudena mitte ainult siis, kui nende puhul maksukohustuse kohaldamata jätmine selle sätte esimese või kolmanda lõigu alusel tooks kaasa olulist konkurentsi moonutamist, mis kahjustab nende eraõiguslikke konkurente, vaid ka siis, kui see tooks kaasa olulist konkurentsi moonutamist nende endi kahjuks.
            
         
      (1)  ELT C 142, 7.6.2008.